Na osnovu člana 13.Pravila studiranja na postdiplomskim studijama, Pravni fakultet Univerziteta Crne Gore raspisuje

**KONKURS**

**za upis na postdiplomske magistarske studije na Pravnom fakultetu**

**Studijski program PRAVNE NAUKE – MEĐUNARODNOPRAVNI SMJER – 20 studenata**

Magistarske studije su jednogodišnje ( dva semestra)

-prvi semestar – nastava

-drugi semestar – izrada magistarskog rada

Studije su samofinansirajuće ( 1000€ po semestru).

Pravo prijave na konkurs za upis na postdiplomske magistarske studije imaju kandidati koji su završili studijski program „Pravne nauke“ u obimu od 240ECTS kredita, kao i diplomirani pravnici koji su završili četvorogodišnje studije po starom režimu studija.

Uz prijavu (obrazac se dobija na šalteru studentske službe) potrebno je priložiti:

-ovjerenu kopiju diplome ili original uvjerenje o diplomiranju sa osnovnih i specijalističkih akademskih studija

-uvjerenje o položenim ispitima na studijama, sa prosječnom ocjenom (osnovne i specijalističke studije)

-kopiju lične karte ili izvod iz matične knjige rođenih i uvjerenje o državljanstvu

-dokaz o aktivnom znanju jednog svjetskog jezika ili uvjerenje o položenim ispitima stranih jezika na studijama

-kandidati koji su diplomirali na nekom od inostranih univerziteta, prilažu i Rješenje o nostrifikaciji diplome.

Prijave na konkurs predaju se studentskoj službi 25. i 26.septembra 2018.godine.

Opširnije informacije na :

<http://www.ucg.ac.me/pf>

telefon: 020 481 147